Höfundur : Benedikt Karl Gröndal • Skrifað : 29. nóvember 2019 . Kvikmyndin Agnes Joy eftir Silju Hauksdóttur leikstjóra . Myndin hefur fengið miklar og góðar viðtökur frá því hún var frumsýnd núna í haust . Um helgina verður myndin sýnd í Herðubreið á Seyðisfirði . Silja segir að myndin hafi að stórum hluta verið klippt á Seyðisfirði . „ Krissi eða Kristján Kristján Loðmfjörð klippari myndarinnar býr hér . Við eyddum heilmiklum tíma hérna við klippivinnuna og fórum við að tala um það hvað það gæti verið gaman að sýna Austfirðingum myndina hérna , “ segir Silja leikstjóri myndarinnar . Hún segir einnig að Kristján hafi líka misst af frumsýningunni fyrir sunnan og því hafi það verið önnur góð ástæða að sýna myndina hér . „ Það er líka gaman sýna myndina i Herðubreið , þessu fallega húsi sem hefur iðað af lífi undanfarið , “ segir Silja . Í kynningartexta um segir að myndin fjalli um mæðgurnar Rannveigu og Agnesi sem búa á Akranesi ásamt föður Agnesar . Einvalalið leikara í myndinni en aðalhlutverk fara Katla Margrét Þorgeirsdóttir , Þorsteinn Bachmann , Björn Hlynur Haraldsson , Donna Cruz , Kristinn Óli Haraldsson . Í fréttatilkynningu segir að Agnes Joy verði sýnd tvisvar um helgina . Á laugardag og sunnudag . Silja og Kristján verða viðstödd sýninguna á laugardagskvöldið og munu sitja fyrir svörum og spjalla um myndina . Boðið verður upp á léttar veitingar og frjálst flæði að sýningu lokinni . Myndin verður sýnd með enskum texta bæði kvöldin .